भारत और इंग्लैंड के बीच पांच टेस्ट मैचों की सीरीज खत्म होने के बाद आईसीसी की बल्लेबाजों की रैंकिंग में कप्तान विराट कोहली की बादशाहत बरकरार है। कोहली इस रैंकिंग में पहले पायदान पर बने हुए हैं। कोहली ने इंग्लैंड के खिलाफ सीरीज में 59.3 की औसत से कुल 593 रन बनाए। हालांकि, वह अपनी टीम की 1-4 से शर्मनाक हार को नहीं टाल पाए। सीरीज शुरू होने से पहले कोहली पूर्व ऑस्ट्रेलियाई कप्तान स्टीव स्मिथ से 27 अंक पीछे थे, लेकिन अब वह अपने करीबी प्रतिद्वंद्वी से एक क आगे हैं।